钦定古今图书集成/明伦汇编/官常典/第738卷 > 刘简
## 钦定古今图书集成/明伦汇编/官常典/第738卷 > 刘简

按《惠州府志》：“简字以中，归善北城人。永乐中举人，为
交阯谅江判官。时交阯人初附，寇逆屡起，谅江尤剧。
简至，宣布朝廷威德，百度修举，州民相戒不敢犯。洪
熙元年，寇孽黎利叛，攻劫郡邑，所在皆奔降，独简倡
集吏民，坚城固守，数月馀，援兵不至，城陷被执，不屈
死。其弟及妻子凡七人相率赴井死。后谅江民建祠”
井前祀之。嘉靖中，祀乡贤，后以配王度于《表忠祠》。